«Հրապարակ»-ը իր խմբագրականում գրում է. - «Կհաջողվի՞ արդյոք մաքուր, հարթ եւ անցնցում ընտրություններ անցկացնել։ Այնպիսի ընտրություններ, որ հասարակությունը հավատա դրանց արդյունքներին։ Թե՞ սուտասանի տան հրդեհի նման ինչ էլ անեն, վերջում ասելու ենք` ընտրությունները կեղծվել են, ու մեր ձայնը գողացվել է։ Մեր 20-ամյա պատմության դասերն անհետեւանք չեն անցնում։ Աչքը տեսածից է վախենում, եւ լավ է մարդու աչքը դուրս գա, քան անունը, ասում են ժողովրդական ասացվածքները»։